Búið að fresta leik ÍA og KR á Akranesi - völlurinn of blautur Stórleik 18. umferðar í Pepsídeildinni hefur nú verið frestað en þar áttu Skagamenn að taka á móti vinum sínum í KR klukkan 18 á Akranesvelli . Þessi lið skipa sæti á sitthvorum enda stigatöflunnar . Ástæða frestunarinnar er sú að vegna mikilla rigninga síðustu daga á Skaganum er völlurinn metinn of blautur til að hægt væri að spila á honum . Þetta er annar leikurinn í dag sem fresta þurfti , en leik ÍBV og Vals í Eyjum var frestað vegna veðurs . Ekki hefur verið ákveðið hvenær leikirnir verða spilaðir .